Public procurement notice: Contract Award Notice
Published: 2023-03-21
Buyer: AlmenBo Aarhus
Country: DK
Contract type: Services
Procedure: Restricted procedure
CPV classification: 71000000 | 71210000 | 71310000 | 71320000 | 71520000: Construction supervision services
Estimated value: 15000000 DKK
Award criteria: The most economic tender
EU fund: ESF

Technical requirements: Udbud af rammeaftale vedrørende bygherrerådgivning og projektering til Boligorganisationen AlmenBo Aarhus
Ordregiver er en almen boligorganisation underlagt lov om almene boliger m.v. Ordregiver er opstået ved en fusion pr. 1.1.2012 af Boligorganisationen Statsbo og Boligorganisationen Fagbo. Boligorganisationen opfører, udlejer, administrerer, vedligeholder og moderniserer almene boliger med tilhørende fællesfaciliteter, hvortil der ydes eller er ydet offentlig støtte. Ordregiver har løbende behov for bygherrerådgivning af forskellig art. Der kan i forbindelse med den bestående bygningsmasse være behov for udarbejdelse af tilstandsvurderinger og analyser – såvel verbale som i form af tegningsmateriale – af renoverings- og ombygningsmuligheder, herunder energirenoveringer. I mindre sager forventes, at bygherrerådgiveren leverer en totalydelse omfattende både projektering, udbud af entreprenørarbejder og kontrahering med entreprenører samt opfølgning, tilsyn og byggeledelse. Større sager forudsættes udbudt i hoved- eller totalentreprise, hvorfor bygherrerådgiverens opgave bliver dels at forestå udbuddet af opgaven, dels at varetage indgåelsen af entrepriseaftale med hoved- eller totalentreprenøren samt at føre tilsyn. Ved nybyggeri, herunder fortætningsprojekter i forbindelse med den eksisterende boligmasse er der behov for udarbejdelse af funktionskrav, byggeprogrammer, evt. lokalplan, udbud af projektet i hoved- eller totalentreprise samt for bistand til kontraktindgåelse med hoved- eller totalentreprenøren og at føre tilsyn. Byggeledelse kan blive udbudt særskilt, men det kan også komme på tale, at bygherrerådgiveren skal varetage byggeledelsen, selv om projektudarbejdelse, projektopfølgning og syn udbydes. Der vil således være tale om opgaver af meget forskellig art, og tildelingen af Rammeaftalen forventes at ville afspejle dette, jf. udbudsbetingelserne. Ordregiver har til hensigt at indgå Rammeaftaler med fire (4) rådgivere. Det kan oplyses, at der som et gennemsnit i perioden 1. januar 2020 til og med 30. juni 2022 er indkøbt rådgiverydelser for ca. kr. 8.000.000 ekskl. moms. Ordregiver forventer dog en stigning i antallet af iværksatte projekter, hvilket vil indebære en stigning i niveauet for indkøb af rådgiverydelser. Ordregiver forbeholder sig derfor retten til maksimalt at indkøbe rådgiverydelser for kr. 15.000.000 ekskl. moms i rammeaftaleperioden. Rammeaftalen udbydes for en periode på 48 måneder, og udløber således uden opsigelse den 31. marts 2027.
Deltagelse i udbudsprocessen er udelukket, hvis et af følgende forhold i ESPD del III afsnit A og B er tilstede:
3) Tilbudsgiver har ubetalt, forfalden gæld til det offentlige på 100.000 kr. eller derover, med mindre, der er indgået en afviklingsordning vedrørende gælden.
5) Tilbudsgiver har foretaget konkurrencefordrejende handlinger som følge af en forudgående inddragelse i forberedelsen af udbudsproceduren i forhold til det pågældende udbud, som ikke kan afhjælpes effektivt med mindre indgribende foranstaltninger.
6) Tilbudsgiver har givet groft urigtige oplysninger eller tilbageholdt oplysninger omkring visse af ovenstående oplysninger.
7) Tilbudsgiver har i forbindelse med udøvelse af sit erhverv begået alvorlige forsømmelser, der sår tvivl om Tilbudsgivers integritet.
Herudover er deltagelse i udbudsproceduren udelukket, hvis Tilbudsgiveren er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt WTO’s Government Procurement Agreement eller øvrige handelsaftaler omhandlende et åbent marked for offentlige kontrakter.
Deltagelse i udbudsprocessen er endvidere udelukket, hvis et af følgende forhold i ESPD del III afsnit C er til stede.
1) Tilbudsgiver er erklæret konkurs eller er under insolvens- eller likvidationsbehandling, hvis Tilbudsgivers aktiviteter administreres af en kurator eller af retten, hvis Tilbudsgiver er under tvangsakkord, hvis Tilbudsgivers erhvervsvirksomhed er blevet indstillet eller befinder sig i en lignende situation i henhold til en tilsvarende procedure, der er fastsat i national lovgivning, hvor Tilbudsgiver er hjemhørende.
2) Ordregiver har tilstrækkelige plausible indikationer til at konkludere, at Tilbudsgiver har indgået en aftale med andre økonomiske aktører med henblik på konkurrencefordrejning.
3) Ordregiveren kan påvise, at Tilbudsgiveren væsentligt har misligholdt en tidligere offentlig kontrakt, kontrakt med en forsyningsvirksomhed eller koncessionskontrakt og misligholdelsen har medført den pågældende kontrakts ophævelse eller en lignende sanktion.
Dokumentation for oplysninger afgivet i ESPD’en for så vidt angår udelukkelsesgrundene, kan dokumenteres ved fremsendelse af Serviceattest. Ordregiver accepterer en Serviceattest, der ikke er ældre end 6 måneder.
Der er ikke mulighed for at afgive deltilbud. Der skal således afgives tilbud på den samlede opgave. Den udbudte opgave er ikke opdelt i delkontrakter pga. opgavens omfang, samt det forhold, at det er Ordregivers vurdering, at der opnås tilbud med det bedste forhold mellem pris og kvalitet, hvis opgaven udføres af én af de fire rådgivere, der indgås Rammeaftale med.
Klage over udbudsproceduren skal indgives til Klagenævnet for Udbud i henhold til § 7 i lov nr. 492 af 12.5.2010 om Klagenævnet for Udbud. Klage skal være modtaget i Klagenævnet for Udbud inden 6 måneder efter, at Ordregiveren har indgået en rammeaftale regnet fra dagen efter den dag, hvor Ordregiveren har underrettet de berørte tilbudsgivere. Klagen skal vedlægges et klagegebyr på 20 000 DKK. Senest samtidig med indgivelse af klage til klagenævnet, skal klager skriftligt underrette Ordregiver om klagens indbringelse for Klagenævnet, og om hvorvidt klagen er indgivet i standstill-perioden. Såfremt klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen. Der henvises i øvrigt til Klagenævnet for Udbuds hjemmeside http://klfu.dk.


Winner: Ingeniørfirmaet VIGGO MADSEN A/S
Award value: 15000000
Number of bids: 8